Mientres o setio de Zaragoza, Agostina fació l'acción heroica por a quala ye celebre. Habendo caito nafratos u muertos totz os esfensors d'a Puerta d'el Portiello, as tropas de l'Exercito francés s'aprecisoron a prener-la por a fuerza. Estando a situación desesperata Agostina, que formaba parti d'una colla de mullers que atendeba a os numerosos feritos, consiguió disparar un canyón sobre as tropas francesas que correban sobre a dentrada aparentemente indefensa. Os asaltants franceses, temiendo una emboscada, se retiroron y nuevos esfensors acudioron a tapar o forato, esfendendo-se a ciudat una vegata más.